Cuneiform Tablet VS 26 31 (VAT 9271)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma im-dí-DINGIR-ma a-na en-nam-be-lí qí-bi-ma 1 GÚ AN.NA 6 TÚG šu-ru-tim 3 ku-ta-ni šu-mì-a-bi-a i-na wa-aḫ-šu-ša-na il₅-qé šu-ma a-na ší-ip-ru-tim a-na tí-il₅-ḫa-at i-la-ak ṭup-pá-am qá-ta-kà lu-la-pí-ta-ma a-na ṣé-er ša ki-ma ku-a-tí li-li-kam-ma ki-ma ta-pá-ú-šu KÙ.BABBAR <big_gap> i-du-nu-ni-ni ù ša ki-ma šu-a-tí KÙ.BABBAR li-dí-nu-nim i-na {d}UTU-ši ṭup-pá-am ta-ša-me-ú i-ḫi-id-ma ṭup-pá-am ša ku-nu-ki-šu li-qé i-na wa-aḫ-šu-ša-na 5 u₄-me la a-sà-ḫu-ur a-lá-an šu-a-tí ku-ša-ḫa-am mì-ma ú-lá i-šu la ta-ša-lá-aṭ KÙ.BABBAR ša ṣí-ib-tim šu-ma ma-ma-an ú-ta-ar ṣí-ib-tám ša-áš-qí-il₅-šu ù KÙ.BABBAR a-dí a-lá-kà-ni li-bi-ší DUB ša u₄-mu-šu ma-al-ú-ni šu-ma KÙ.BABBAR ú-ta-ra-kum ṭup-pu-šu a-mu-ur-ma šu-ma u₄-mu-šu e-ta-at-qú KÙ.BABBAR ù ṣí-ba-tí-šu ša-áš-qí-il₅-šu i-na {d}UTU-ši a-na wa-aḫ-šu-ša-na e-ru-bu i-ší-im-sú-en₆ a-na bu-ru-uš-ḫa-dum a-ṭá-ra-ad-ma té-er-tí ú-ṣa-kum lu a-wi-lá-tí